# คณะกรรมการการทหารส่วนกลาง (จีน)
คณะกรรมการการทหารส่วนกลาง (: CMC) องค์กรผู้นำทางทหารสูงสุดของพรรคคอมมิวนิสต์จีนและสาธารณรัฐประชาชนจีน ซึ่งเป็นผู้นำของกองทัพปลดปล่อยประชาชน ตำรวจติดอาวุธประชาชน และกองกำลังอาสาสมัครของจีน

ในทางเทคนิคแล้วมีคณะกรรมการสองชุดที่แยกจากกัน ได้แก่ คณะกรรมการการทหารส่วนกลางของพรรคคอมมิวนิสต์จีน และคณะกรรมการการทหารส่วนกลางของสาธารณรัฐประชาชนจีน ภายใต้การจัดระบบ "หนึ่งสถาบัน สองชื่อ" คณะกรรมการทั้งสองมีบุคลากร องค์กรและหน้าที่เหมือนกัน และดำเนินงานภายใต้ทั้งระบบพรรคและระบบรัฐ ลำดับชั้นคู่ขนานของคณะกรรมการฯ ทำให้พรรคคอมมิวนิสต์จีนสามารถกำกับดูแลกิจกรรมทางการเมืองและการทหารของกองทัพปลดปล่อยประชาชน รวมถึงการออกคำสั่งเกี่ยวกับการแต่งตั้งเจ้าหน้าที่ระดับสูง การเคลื่อนกำลังพลและการใช้จ่ายด้านอาวุธ

คณะกรรมการฯ มีสี จิ้นผิง เลขาธิการใหญ่พรรคคอมมิวนิสต์จีนและผู้นำสูงสุดของประเทศเป็นประธาน สมาชิกเกือบทั้งหมดเป็นนายพลอาวุโส แต่ตำแหน่งสำคัญที่สุดมักถูกครอบครองโดยผู้นำอาวุโสที่สุดของพรรค (ซึ่งเป็นพลเรือนภายใต้หลักการที่ว่าพรรคเป็นผู้สั่งปืน) เพื่อรับประกันความภักดีของกองทัพ คณะกรรมการฯ ตั้งอยู่ในบริเวณกระทรวงกลาโหม ("อาคาร 1 สิงหาคม" หรือ "ปาอี") ทางตะวันตกของปักกิ่ง

 ประวัติศาสตร์ 

คณะกรรมาธิการทหารของพรรคมีประวัติย้อนหลังไปถึงเดือนตุลาคม ค.ศ. 1925 และแม้จะมีอำนาจหน้าที่เปลี่ยนแปลงไปบ้าง แต่ก็ยังคงใช้ชื่อว่าคณะกรรมการการทหารส่วนกลางพรรคคอมมิวนิสต์จีนมาโดยตลอด ในบรรดานักวิจารณ์ชาวตะวันตก คำว่า "กิจการ" มักถูกละเว้นออกจากชื่อ ในฐานะคณะกรรมการ มันมีลำดับชั้นในพรรคสูงกว่าหน่วยงานต่าง ๆ เช่น กรมองค์การหรือกรมแนวร่วม ใน ค.ศ. 1937 คณะกรรมการทหารปฏิวัติส่วนกลางพรรคคอมมิวนิสต์จีน (CCP Central Revolutionary Military Commission) ถูกก่อตั้งขึ้นหลังกองทัพแดงจีนของสาธารณรัฐโซเวียตจีนถูกรวมเข้ากับกองทัพก๊กมินตั๋งเพื่อสงครามต่อต้านญี่ปุ่น และต่อมาพัฒนาเป็นคณะกรรมการการทหารส่วนกลางหลังการประชุมสภาแห่งชาติครั้งที่ 7 ของพรรคคอมมิวนิสต์จีนใน ค.ศ. 1945 ในช่วงเวลานี้ เหมา เจ๋อตงเป็นประธานของคณะกรรมการเสมอ

ในการปรับโครงสร้างองค์กรในเดือนกันยายน ค.ศ. 1949 อำนาจบังคับบัญชากองทัพถูกโอนไปยังคณะกรรมการทหารปฏิวัติประชาชน (People's Revolutionary Military Commission) หน่วยงานของรัฐบาลประชาชนส่วนกลาง การดำรงอยู่ร่วมกันครั้งสุดท้ายของคณะกรรมการทหารสองชุดถูกกำหนดขึ้นใน ค.ศ. 1954 เมื่อคณะกรรมการการทหารส่วนกลางพรรคคอมมิวนิสต์จีนได้รับการจัดตั้งขึ้นใหม่ ส่วนอำนาจทางทหารของรัฐอยู่ในสภากลาโหมสาธารณรัฐประชาชนจีน มีประธานาธิบดีเป็นประธานตามรัฐธรรมนูญ ค.ศ. 1954

เนื่องจากเหมา เจ๋อตงดำรงตำแหน่งประธานพรรคคอมมิวนิสต์จีนและเป็นผู้นำกิจการทหารโดยรวม งานประจำวันของคณะกรรมการฯ และสภากลาโหมจึงดำเนินการโดยรองประธานลำดับที่หนึ่ง ตำแหน่งนี้ดำรงโดยหลิน เปียวกระทั่งเสียชีวิตใน ค.ศ. 1971 จากนั้นจึงเป็นเย่ เจี้ยนอิง อันเป็นผลสืบเนื่องมาจากการปฏิวัติวัฒนธรรม คณะกรรมการการทหารส่วนกลางพรรค (Party CMC) กลายเป็นหน่วยงานกำกับดูแลกองทัพเพียงหน่วยงานเดียว และสภากลาโหมถูกยุบใน ค.ศ. 1975

ความพยายามของเติ้ง เสี่ยวผิงในการแยกพรรคคอมมิวนิสต์จีนออกจากรัฐในเชิงสถาบันนำไปสู่การจัดตั้งคณะกรรมการการทหารส่วนกลางแห่งรัฐ (State CMC) ในปัจจุบัน ซึ่งถูกจัดตั้งขึ้นใน ค.ศ. 1982 โดยรัฐธรรมนูญแห่งสาธารณรัฐประชาชนจีนเพื่อทำให้บทบาทของกองทัพในโครงสร้างรัฐบาลเป็นทางการ ทั้งคณะกรรมการกลาโหมและคณะกรรมการการทหารส่วนกลางแห่งรัฐได้รับการอธิบายว่าเป็นหน่วยงาน "ที่ปรึกษา" อย่างไรก็ตาม ตรงกันข้ามกับสภากลาโหม คณะกรรมการการทหารส่วนกลางของพรรคและรัฐนั้นแทบจะเหมือนกันในด้านผู้นำ องค์ประกอบ และอำนาจ

หลังสหรัฐทิ้งระเบิดสถานทูตจีนในเบลเกรดระหว่างการทิ้งระเบิดยูโกสลาเวียของเนโท เจียง เจ๋อหมินสั่งให้คณะกรรมการฯ เสริมความแข็งแกร่งของกองทัพปลดปล่อยประชาชน คณะกรรมการฯ เริ่มความพยายามอย่างกว้างขวางในการปฏิรูปหลักนิยม การปฏิบัติการ และยุทโธปกรณ์ของตนเพื่อเตรียมพร้อมสำหรับสิ่งที่ผู้นำจีนคาดการณ์ว่าจะเป็นสหรัฐที่แสดงความเป็นศัตรูมากขึ้นเรื่อย ๆ

คณะกรรมการมีตำแหน่งเลขาธิการทั่วไปอยู่ด้วยจนกระทั่งถึง ค.ศ. 1992 ตำแหน่วนี้ดำรงโดยหยาง ช่างคุน (1945–1954), หฺวาง เค่อเฉิง (1954–1959), หลัว รุ่ยชิง (1959–1966), เย่ เจี้ยนอิง (1966–1977), หลัว รุ่ยชิง (1977–1979), เกิ่ง เปียว (1979–1981), หยาง ช่างคุน (1981–1989) และหยาง ไป๋ปิง (1989–1992)

ใน ค.ศ. 2016 สี่กรมใหญ่แบบดั้งเดิมกรมถูกยุบโดยคำสั่งของประธานสี จิ้นผิง และแทนที่ด้วย 15 กรมใหม่ซึ่งเป็นส่วนหนึ่งของการปรับปรุงกองทัพปลดปล่อยประชาชนให้ทันสมัย

 การทำงาน 
ตามกฎหมายว่าด้วยการป้องกันประเทศของสาธารณรัฐประชาชนจีน คณะกรรมการฯ มีอำนาจควบคุมดูแลการป้องกันชายแดน การป้องกันทางทะเล การป้องกันทางอากาศ และการป้องกันความมั่นคงที่สำคัญอื่น ๆ คณะกรรมการฯ มีอำนาจบัญชาการสูงสุดเหนือกองทัพสาธารณรัฐประชาชนจีน รวมถึงกองทัพปลดปล่อยประชาชน (PLA) ตำรวจติดอาวุธประชาชน (PAP) และกองกำลังอาสาสมัคร (Militia)

ในระบบการเมืองไตรภาคีของจีนซึ่งประกอบด้วยรัฐ พรรค และกองทัพ คณะกรรมการฯ เป็นองค์กรตัดสินใจที่มีกิจการประจำวันไม่โปร่งใสเท่าคณะกรรมาธิการกลางหรือคณะมนตรีรัฐกิจ ในฐานะที่เป็นหนึ่งในสามองค์กรที่มีอำนาจตัดสินใจหลักของจีน อิทธิพลของคณะกรรมการฯ สามารถเปลี่ยนแปลงได้ขึ้นอยู่กับช่วงเวลาและผู้นำ ต่างจากประเทศส่วนใหญ่ คณะกรรมการการทหารส่วนกลางไม่ใช่หน่วยงานที่มีสถานะเทียบเท่ากับกระทรวงอื่น ๆ ของรัฐบาล แม้จีนจะมีกระทรวงกลาโหม แต่กระทรวงนี้มีไว้เพื่อประสานงานกับกองทัพต่างชาติเท่านั้นและไม่มีอำนาจสั่งการ

 โครงสร้าง 
มีคณะกรรมการแยกกันสองชุด ได้แก่ คณะกรรมการการทหารส่วนกลางพรรคคอมมิวนิสต์จีน และคณะกรรมการการทหารส่วนกลางสาธารณรัฐประชาชนจีน อย่างไรก็ตาม ภายใต้การจัดระบบ "หนึ่งสถาบัน สองชื่อ" คณะกรรมการทั้งสองมีบุคลากร องค์กร และหน้าที่เหมือนกันทุกประการ โครงสร้างลำดับชั้นคู่ขนานของคณะกรรมการทำให้พรรคคอมมิวนิสต์จีนสามารถกำกับดูแลกิจกรรมทางการเมืองและการทหารของกองทัพปลดปล่อยประชาชน รวมถึงการออกคำสั่งเกี่ยวกับการแต่งตั้งระดับสูง การเคลื่อนกำลังพลและการใช้จ่ายด้านอาวุธ คณะกรรมการฯ มีความคลุมเครืออย่างมาก และการประชุมของคณะกรรมการฯ แทบจะไม่ได้รับการเผยแพร่เลย

คณะกรรมการฯ ประกอบด้วยประธาน รองประธาน และสมาชิกอื่น ๆ ประธานคณะกรรมการฯ มักดำรงตำแหน่งเลขาธิการใหญ่พรรคคอมมิวนิสต์จีนไปพร้อมกัน สายบังคับบัญชาที่สำคัญที่สุดเริ่มจากคณะกรรมการฯ ไปยัง 15 หน่วยงานใหญ่ และตามลำดับ ไปยังแต่ละเหล่าทัพ (กองทัพบก กองทัพเรือ และกองทัพอากาศ) นอกจากนี้ คณะกรรมการฯ ยังมีอำนาจควบคุมโดยตรงเหนือกองทัพจรวด กองทัพทั้งสามเหล่าทัพที่เคยเป็นส่วนหนึ่งของกองกำลังสนับสนุนทางยุทธศาสตร์เดิม (กองทัพอวกาศ กองกำลังสนับสนุนสารสนเทศ และกองกำลังปริภูมิไซเบอร์) มหาวิทยาลัยป้องกันประเทศ และสถาบันวิทยาศาสตร์การทหาร

 หน่วยงาน 
ก่อน ค.ศ. 2016 กองทัพปลดปล่อยประชาชนถูกควบคุมโดยสี่กรมใหญ่ หน่วยเหล่านี้ถูกยกเลิกหลังการปฏิรูปกองทัพใน ค.ศ. 2016 ตามคำสั่งของประธานสี จิ้นผิง และถูกแทนที่ด้วย 15 หน่วยงานที่รายงานตรงต่อคณะคณะกรรมการฯ 15 หน่วนงานใหม่ ได้แก่:
 สำนักงานทั่วไป (ระดับรองกองบัญชาการภาคพื้น)
 กรมเสนาธิการร่วม (ระดับสมาชิกคณะกรรมการฯ)
 กรมงานการเมือง (ระดับสมาชิกคณะกรรมการฯ)
 คณะกรรมการสอบวินัย (ระดับสมาชิกคณะกรรมการฯ)
 คณะกรรมการกิจการการเมืองและกฎหมาย (ระดับกองบัญชาการภาคพื้น)
 กรมสนับสนุนการส่งกำลังบำรุง (ระดับรองกองบัญชาการภาคพื้น)
 กรมพัฒนายุทโธปกรณ์ (ระดับรองกองบัญชาการภาคพื้น)
 กรมบริหารการฝึกอบรม (ระดับรองกองบัญชาการภาคพื้น)
 กรมสรรพกำลังกลาโหม (ระดับรองกองบัญชาการภาคพื้น)
 คณะกรรมการวิทยาศาสตร์และเทคโนโลยี (ระดับรองกองบัญชาการภาคพื้น)
 สำนักงานวางแผนยุทธศาสตร์ (ระดับกองทัพน้อย)
 สำนักงานปฏิรูปและโครงสร้างองค์กร (ระดับกองทัพน้อย)
 สำนักงานความร่วมมือทางทหารระหว่างประเทศ (ระดับกองทัพน้อย)
 สำนักงานการตรวจสอบบัญชี (ระดับกองทัพน้อย)
 สำนักงานการบริหารสำนักงาน (ระดับกองทัพน้อย)

กรมเสนาธิการร่วมเป็นศูนย์กลางประสาทของระบบบัญชาการและควบคุมทางทหารทั้งหมดของจีน รับผิดชอบหน้าที่บริหารงานประจำวันของคณะคณะกรรมการฯ สำนักงานทั่วไปดำเนินการประมวลผลการสื่อสารและเอกสารทั้งหมดของคณะกรรมการฯ ประสานงานการประชุม และส่งต่อคำสั่งและคำสั่งการไปยังหน่วยงานรองอื่น ๆ

หน่วยงานควบคุมร่วม
ศูนย์บัญชาการปฏิบัติการร่วม คณะกรรมการการทหารส่วนกลาง (Central Military Commission Joint Operations Command Center) ถูกแยกออกจากกรมเสนาธิการร่วมในการปฏิรูป ค.ศ. 2015 และถูกสั่งการโดยตรงจากคณะกรรมการฯ นอกจากการทำหน้าที่เป็นศูนย์บัญชาการสำหรับการปฏิบัติการร่วมทั้งหมดของกองทัพปลดปล่อยประชาชนจีน ยังกำกับดูแลหน่วยบัญชาการปฏิบัติการร่วมของแต่ละกองบัญชาการภาคพื้นทั้งห้าด้วย

 สมาชิก 
ตามระเบียบการทหาร ประธานคณะกรรมการฯ จะไม่ได้รับยศทางทหาร ขณะที่รองประธานและสมาชิกคณะกรรมการฯ จะได้รับยศพลเอกโดยตำแหน่ง

องค์ประกอบของคณะกรรมการฯ ชุดปัจจุบันของพรรคคอมมิวนิสต์จีนถูกกำหนดขึ้นในการประชุมพรรคครั้งที่ 20 เมื่อเดือนตุลาคม ค.ศ. 2022 คณะกรรมการของรัฐได้รับการยืนยันในการประชุมครั้งที่ 1 ของสภาประชาชนแห่งชาติชุดที่ 14

 ประธานคณะกรรมการฯ
  สี จิ้นผิง เลขาธิการใหญ่พรรคคอมมิวนิสต์จีนและประธานาธิบดีจีน

 รองประธานคณะกรรมการฯ (2)
 23px|link=People's Liberation Army Ground Force พลเอก จาว โย่วเสีย สมาชิกกรมการเมืองชุดที่ 19 และ 20
 23px|link=People's Liberation Army Ground Force พลเอก เหอ เว่ย์ตง สมาชิกกรมการเมืองชุดที่ 20

 สมาชิกคณะกรรมการฯ (3)
 23px|link=People's Liberation Army Ground Force พลเอก หลิว เจิ้นลี่ เสนาธิการกรมเสนาธิการร่วม
 23px|link=People's Liberation Army Navy พลเรือเอก เหมียว หฺวา ผู้อำนวยการกรมงานการเมือง (ถูกพักงาน)
 23px|link=People's Liberation Army Rocket Force พลเอก จาง เชิงหมิน เลขาธิการคณะกรรมการสอบวินัย

 การบังคับบัญชาระดับสูง 
 กระทรวงกลาโหมของจีนระบุรายชื่อกองบัญชาการระดับสูงไว้ดังนี้:
 สถาบัน  ผูนำ คณะกรรมการการทหารส่วนกลางพรรคคอมมิวนิสต์จีน ชุดที่ 20 ประธาน สี จิ้นผิง (习近平)รองประธานจาง โย่วเสีย (张又侠)เหอ เว่ย์ตง (何卫东) สมาชิก หลิว เจิ้นลี่ (刘振立)เหมียว หฺวา (苗华) จาง เชิงหมิน (张升民)คณะกรรมการการทหารส่วนกลางสาธารณรัฐประชาชนจีน ชุดที่ 14 ประธาน สี จิ้นผิง (习近平)รองประธานจาง โย่วเสีย (张又侠)เหอ เว่ย์ตง (何卫东)  สมาชิก หลิว เจิ้นลี่ (刘振立)เหมียว หฺวา (苗华)จาง เชิงหมิน (张升民)หน่วยงานปฏิบัติการของคณะกรรมการฯสำนักงานทั่วไป ผู้อำนวยการ: พลโท จง เช่าจฺวิน: (钟绍军)กรมเสนาธิการร่วมเสนาธิการ: พลเอก หลิว เจิ้นลี่ (刘振立)กรมงานการเมือง ผู้อำนวยการ: พลเรือเอก เหมียว หฺวา (苗华)กรมสนับสนุนการส่งกำลังบำรุง เจ้ากรม: พลตรี จาง หลิน (张林) กรรมาธิการการเมือง: ว่างกรมพัฒนายุทโธปกรณ์ เจ้ากรม: พลเอก สฺวี่ เสฺวเฉียง (许学强) กรรมาธิการการเมือง: ว่างกรมบริหารการฝึกอบรม ผู้อำนวยการ: พลโท หวัง เผิง (王鹏)กรรมาธิการการเมือง: ว่างกรมสรรพกำลังกลาโหม ผู้อำนวยการ: พลโท หลิว ฟาชิ่ง (刘发庆) กรรมาธิการการเมือง: พลโท หวัง ตงไห่ (王东海)คณะกรรมการสอบวินัยเลขาธิการ: พลเอก จาง เชิงหมิน (张升民) คณะกรรมการกิจการการเมืองและกฎหมาย เลขาธิการ: พลเรือเอก หวัง เหรินหฺวา (王仁华) คณะกรรมการวิทยาศาสตร์และเทคโนโลยี ผู้อำนวยการ: พลเรือโท จ้าว เสี่ยวเจ๋อ (赵晓哲) สำนักงานวางแผนยุทธศาสตร์ ผู้อำนวยการ: พลตรี เฉิ่น ฟางอู๋ (沈方吾)สำนักงานปฏิรูปและโครงสร้างองค์กรผู้อำนวยการ: พลตรี หลี่ เผิงอี้ (李鹏翼)สำนักงานความร่วมมือทางทหารระหว่างประเทศ ผู้อำนวยการ: พลอากาศตรี หลี่ ปิน (李斌)สำนักงานการตรวจสอบบัญชี ผู้อำนวยการตรวจบัญชี: พลตรี ซุน ปิน (孙斌) สำนักงานการบริหารสำนักงาน ผู้อำนวยการ: พลเรือตรี เกา ต้ากวง (高大光)กรรมาธิการการเมือง: พลอากาศตรี หัน กั๋วฉี่ (韩国启) ศูนย์บัญชาการปฏิบัติการร่วมศูนย์บัญชาการปฏิบัติการร่วม ผู้บัญชาการทหารสูงสุด: สี จิ้นผิง (习近平)กองบัญชาการภาคพื้นกองบัญชาการภาคพื้นภาคตะวันออกผู้บัญชาการ: พลเอก หลิน เซี่ยงหยาง (林向阳) กรรมาธิการการเมือง: พลเรือเอก หลิว ชิงซง (刘青松)กองบัญชาการภาคพื้นภาคใต้ผู้บัญชาการ: พลเอก อู๋ ย่าหนาน (吴亚男)กรรมาธิการการเมือง: พลเอก หวัง เหวินเฉฺวียน (王文全)กองบัญชาการภาคพื้นภาคตะวันตกผู้บัญชาการ: พลเอก วัง ไห่เจียง (汪海江)กรรมาธิการการเมือง: พลเอก หลี่ เฟิ่งเปียว (李凤彪) กองบัญชาการภาคพื้นภาคเหนือผู้บัญชาการ: พลเอก หวัง เฉียง (王强)
กรรมาธิการการเมือง: พลเอก เจิ้ง เสฺวียน (郑璇)กองบัญชาการภาคพื้นภาคกลางผู้บัญชาการ: พลเอก หฺวาง หมิง (黄铭)กรรมาธิการการเมือง: พลเอก สฺวี เต๋อชิง (徐德清) เหล่าทัพกองทัพปลดปล่อยประชาชน กองทัพบก ผู้บัญชาการ: พลเอก หลี่ เฉียวหมิง (李桥铭) กรรมาธิการการเมือง: พลเอก ฉิน ชู่ถง (秦树桐)  กองทัพเรือ ผู้บัญชาการ: พลเรือเอก หู จงหมิง (胡中明)กรรมาธิการการเมือง: พลเรือเอก ยฺเหวียน หฺวาจื้อ (袁华智)  กองทัพอากาศ ผู้บัญชาการ: พลอากาศเอก ฉาง ติงฉิว (常丁求)กรรมาธิการการเมือง: พลอากาศเอก กัว ผู่เซี่ยว (郭普校) กองทัพจรวด ผู้บัญชาการ: พลเอก หวัง โฮ่วปิน (王厚斌)กรรมาธิการการเมือง: พลเอก สฺวี ซีเชิ่ง (徐西盛)เหล่าทัพเสริมกองทัพปลดปล่อยประชาชนกองทัพอวกาศ ผู้บัญชาการ: พลโท ห่าว เว่ย์จง (郝卫中) กรรมาธิการการเมือง: พลอากาศโท เฉิน ฮุย (陈辉)กองกำลังปริภูมิไซเบอร์ ผู้บัญชาการ: ว่างกรรมาธิการการเมือง: ว่างกองกำลังสนับสนุนสารสนเทศผู้บัญชาการ: พลโท ปี้ อี้ (毕毅) กรรมาธิการการเมือง: พลเอก หลี เหว่ย์ (李伟)กองกำลังสนับสนุนการส่งกำลังบำรุงร่วมผู้บัญชาการ: พลโท หวัง ลี่เหยียน (王立岩)กรรมาธิการการเมือง: ว่างสถาบันวิชาการที่ขึ้นตรงต่อคณะกรรมการฯสถาบันวิทยาศาสตร์การทหารอธิการบดี: พลเอก หยาง เสฺวจฺวิน (杨学军)กรรมาธิการการเมือง: พลเอก หลิง ฮ่วนซิน (凌焕新)มหาวิทยาลัยป้องกันประเทศอาจารย์ใหญ่: พลเอก เซี่ยว เทียนเลี่ยง (肖天亮) กรรมาธิการการเมือง: พลเอก เจิ้ง เหอ (郑和)  มหาวิทยาลัยเทคโนโลยีกลาโหมอาจารย์ใหญ่: พลตรี หลี เซียง (黎湘) กรรมาธิการการเมือง: พลตรี ฟู่ อ้ายกั๋ว (傅爱国) กองบัญชาการตำรวจติดอาวุธประชาชน ตำรวจติดอาวุธประชาชน ผู้บัญชาการ: พลตำรวจเอก หวัง ชุนหนิง (王春宁)กรรมาธิการการเมือง: พลตำรวจเอก จาง หงปิง (张红兵) 

 การเลือกตั้ง 
ตามธรรมนูญพรรคคอมมิวนิสต์จีน สมาชิกของคณะกรรมการฯ ได้รับการเลือกตั้งโดยคณะกรรมาธิการกลางของพรรคคอมมิวนิสต์จีน ในทางปฏิบัติ การเป็นสมาชิกพรรคถูกควบคุมอย่างเข้มงวดโดยคณะกรรมาธิการสามัญประจำกรมการเมืองของพรรคคอมมิวนิสต์จีน ในทำนองเดียวกัน คณะกรรมการฯ แห่งรัฐได้รับการเลือกตั้งตามรัฐธรรมนูญโดยสภาประชาชนแห่งชาติ (NPC) และตามทฤษฎีแล้วรายงานต่อสภาประชาชนแห่งชาติและคณะกรรมาธิการสามัญประจำสภา แต่ในทางปฏิบัติแล้วไม่สามารถแยกแยะออกจากคณะกรรมการฯ ของพรรคได้ ความแตกต่างในผลการเลือกตั้งนี้ส่งผลให้เกิดความแตกต่างเพียงอย่างเดียวในสมาชิกภาพระหว่างสองคณะกรรมการ เนื่องจากองค์กรของพรรค เช่น สภาแห่งชาติพรรคและคณะกรรมาธิการกลางจะประชุมกันในเวลาที่ต่างจากสภาประชาชนแห่งชาติ ตัวอย่างเช่น บางคนได้รับการเลือกตั้งเข้าสู่คณะกรรมการฯ ของพรรคในการประชุมพรรคครั้งที่ 16 ในเดือนพฤศจิกายน ค.ศ. 2002 แต่พวกเขาเข้าร่วมคณะกรรมการฯ แห่งรัฐในเดือนมีนาคม ค.ศ. 2003 เมื่อการประชุมครั้งที่ 1 ของสภาประชาชนแห่งชาติชุดที่ 10 จัดขึ้น